Isa näitas mingit asja. Kissitasin silmi, märgates, et osa hallikasmustast taevast oli muust tumedam. Kas prügikihis oli auk? Sel hetkel vaatasin välja lõpmatusse. Leidsin, et värisen, nagu oleks miljard meteoriiti lähedusse langenud. Võisin näha kosmost ennast, väikeste valgete täpikestega selle sees, mis erinesid taevavalgustest. Need vilkusid ja paistsid olevat nii kaugel, nii kaugel.
#000002
„Tähed,” ütles ta. „Ma käin sageli ülal prügi läheduses, kuid ma pole peaaegu kunagi sellest läbi näinud. Selles on liiga palju kihte. Olen alati mõelnud, et kas suudaksin jõuda tähtedeni.” Tema hääles oli aukartust, mida ma polnud seal kunagi varem kuulnud.
#000004
„Kas sellepärast... kas sellepärast sa lendadki?” küsisin. Mu isa ei paistnud hoolivat teiste klanniliikmete kiitusest. Kummalisel kombel näis ta selle üle piinlikkust tundvat. „Me elasime kunagi seal, tähtede keskel,” sosistas ta. „Sinna me kuulumegi, mitte koobastesse. Need lapsed, kes sind pilkavad, on sellel kaljul lõksus. Nende pead on nagu kaljust, nende südamed kaljuks muutumas. Sina vaata kuhugi kõrgemale. Kus on midagi suuremat.”
#000005
Selles loos oli nii välku kui ka pauku. Mulle meeldis, et lugu oli jaotatud osadeks. Elasin Spinile ja tema meeskonnale väga kaasa ja vahel oli endalgi tunne, et olen sattunud sinna maailma, et koos krellide vastu võidelda.
#000007
„Häda“ on kolmas ja viimane raamat Brandon Sandersoni pingelisest fantaasiapõnevikust „Kättemaksjad“.
#000011
Davidi saatus on olnud nende kurjusega seotud sellest ajaloolisest ööst peale. Terassüda tappis tema isa. Tulekahi varastas tema südame. Ja nüüd muutis Regaalia tema lähima liitlase ohtlikuks vaenlaseks. David teadis Profi saladust ja pidas seda ka siis, kui Kättemaksjate juhil oli oma Eepiku võimete talitsemisega suuri raskusi. Ent Babilari linnas oli Põrmustaja vastu astumine liig mis liig. Nüüd on Prof leppinud Eepiku olemusega.
#000012
Ta kadus hämaratesse kuritahtlikkuse varjudesse, mis Eepikud üle ilma kurikuulsaks muutsid. Ja kõik teavad, et tagasiteed pole...
#000013
Aga kõik eksivad. Lunastus on Eepikute jaoks võimalik – Megan tõestas seda. Nad pole kadunud. Mitte üleni. Ja David on täpselt piisavalt hull. Ta astub vastu kõigi aegade võimsaimale Kõrgemale Eepikule, et oma sõpra tagasi saada. Või surra seda üritades.
#000014
Vot see oli alles lõpppauk. Ma ei osanud sellist sündmuste käiku üldse ettegi näha. Kes tahab teada, millega lõppes selle sarja kolmas raamat, siis krabage see endale lugemisse.
#000015
Seekordses osas peab David päästma nii maailma kui ka kõik need kes talle kalliks on saanud. Ta peab andma endast kõik, et päästa nende kättemaksjate rühma pealik Prof. Võitlema selle nimel, et ta pimedusest päästa. Kas tal ka see õnnestub, seda peate te ise lugema.
#000016
Ma ei oodanud sellist lõppu ja see tuli mulle suure üllatusena. Poleks osanud oodata, et tavaline tegelane David midagi sellist võiks suuta ja et tema armastus Megani vastu jääb kindlalt püsima. Kõik tegelased on selles loos omamoodi värvikad. Aga kõige rohkem Cody, kes läbivalt erinevaid lugusid teistele tegelastele jutustab. Eks huumorit jagus ka nendesse raamatutesse, aga peamiselt ikka võitlemist Eepikute vastu.
#000018
11. Raamat, millest sa soovid, et tehtaks film
#000021
„Tulekahi“ on teine raamat Brandon Sandersoni pingelisest fantaasiapõnevikust „Kättemaksjad“.
Nad ütlesid Davidile, et see on võimatu – isegi Kättemaksjad polnud tapnud Kõrgemaid Eepikuid. Ent Terassüda – haavamatu, surematu, võitmatu Terassüda – on surnud. Ja seda Davidi käe läbi. Terassüdame tapmine pidi muutma elu lihtsamaks. Selle asemel mõistab David, et tal on küsimusi. Suuri küsimusi. Ja keegi Newcagos ei oska vastata.
Aga Taastatud Baabülon, varasemalt Manhattani linnaosa, pakub võimalusi. Salapärase Kõrgema Eepiku Regaalia võimu all olev Taastatud Baabülon on üleujutatud ja hale paik, kuid David on kindel, et see on see rada, mis viib ta selleni, mida otsib. Kõrgemast Eepikust despoodi kanna all olevasse linna on ohtlik siseneda, kuid David on nõus riskima. Sest Terassüdame tapmine jättis tema südamesse augu. Augu, kus elas kord tema kättemaksuiha. Kuidagi täitis ta selle augu teise Eepikuga – Tulekahjuga. Ja ta on valmis tema leidmiseks ja vastuste saamiseks asuma retkele, mis on süngem ja veelgi ohtlikum kui ta rünnak Terassüdamele.
#000022
Seekordne lugu oli veel peadpööritavam kui esimene. Seekord on võimsaid Eepikuid rohkem, kelle vastu võidelda. Ma elasin nii kaasa, et unustasin isegi magama minna. Lugu lihtsalt haaras mind endasse ja enam lahti ei lasknud, kui ma lõppu jõudsin. Põnevust selles loos jagus kuhjaga. Nii väga tahaks, et sellest sarjast ka film tehtaks. Või mõni teleseriaal. See on lihtsalt nii hea. Loodan, et saan ka kolmanda osa peagi lugemisse. Selles loos peab David tegema kõik, et päästa linna nimega Baabülon. Mida kõike peab ta läbi elama, seda peate te ise lugema. Ta peab võitlema Eepikuga, kes tahab seda linna hävitada. Kuid saladused on samuti varmad välja tulema. Kes tegelikult on paha ja miks ta seda kõike teeb, neile küsimustele saab ka vastused. Mulle see autor väga meeldib ja mul on kahju, et peale selle sarja pole muid sarju eesti keelde tõlgitud. Autor kirjutab nii põnevalt, et lihtsalt raske on raamatut käest ära panna. Mulle meeldis ja soovitan teistelegi lugemiseks. Mulle meeldis, et just David on peategelane ja tal on selleks kõik omadused olemas. Ta on vapper ja mõnes mõttes ka eneseirooniline, tema juba nalja teha oskab. Hea huumorisoonega poiss. Muidugi ei puudu ka loost armastus, kuid siiski püüab David seda kogu hingest varjata. Selles loos oli nii kurbust, rõõmu, vaprust nõudvaid ülesandeid kui ka armastust, mis on mõne tegelase jaoks kõikehõlmav. Parim fantaasiasari, mida olen lugenud. Mulle meeldib see sari kohe väga-väga.
#000023
Kümme aastat tagasi tuli Häda.
#000024
See oli taevane sähvatus, mis andis tavalistele inimestele erakordsed võimed. Aupaklik avalikkus hakkas neid kutsuma Eepikuteks. Eepikud pole inimeste sõbrad. Uskumatute kinkidega kaasnes ka iha võimu järele. Ja inimese üle valitsemiseks tuleb purustada tema tahe.
#000025
Nüüd on endises Chicagos kuulutanud end keisriks hämmastavalt võimas Eepik nimega Terassüda. Tal on kümne mehe jõud ja ta suudab talitseda loodusjõude. Öeldakse, et ükski kuul ei tee talle viga, ükski mõõgatera ei lõhesta ta nahka ja ükski leek teda ei kõrveta. Ta on võitmatu. Keegi ei hakka vastu... keegi peale Kättemaksjate. See salapärane tavaliste inimeste rühm kulutab terve elu, et õppida Eepikuid tundma, leida nende nõrkusi ja seejärel neid tappa. Ja David tahab nendega liituda.
#000026
Kui Terassüda tuli Chicagosse, tappis ta Davidi isa. Aastaid on David, sarnaselt Kättemaksjatele, uurinud ja planeerinud ning tal on midagi, mida nad vajavad. Mitte mõni ese, vaid kogemus. Ta on näinud Terassüdant veritsemas. Ja ta ihkab kättemaksu.
#000027
Hingede sild(Cassidy Blake sarja 3.raamat)(2021)
Meie teie vastu(Karulinna sarja 2.raamat)(2022)
#000030